ai4bharat/Pralekha huggingface dataset:
रस्ते वाहतूक आणि महामार्ग मंत्रालय
वाहतुक विषयक नियमांचे उल्लंघन रोखण्यासाठी ई-चलान पद्धती
नवी दिल्ली, 1 जुलै 2019
भरधाव वेगाने गाडी चालवणे, मद्य प्राशन करून गाडी चालवणे, यासह वाहतुकीच्या अन्य नियमांचे उल्लंघन प्रभावीपणे रोखण्यासाठी केंद्र सरकारने ई-चलान पद्धती अंमलात आणली आहे. वाहतूक नियम उल्लंघन रोखण्यासाठी, वाहतूक अंमलबजावणी कक्ष आणि वाहतूक पोलीस यांनी उपयोगात आणण्यासाठी ही यंत्रणा आहे.
केंद्रीय रस्ते वाहतूक आणि महामार्ग मंत्री नितीन गडकरी यांनी आज राज्यसभेत एका प्रश्नाच्या उत्तरात ही माहिती दिली.
बिहार, चंदीगड, दिल्ली, गुजरात, महाराष्ट्र, हरियाणा, हिमाचल प्रदेश, ओदीशा, राजस्थान, तामिळनाडू, उत्तर प्रदेश, उत्तराखंड, जम्मू-काश्मीर, पंजाब आणि पुद्दूचेरी मधे ई-चलान पद्धती अंमलात आणण्यात आली आहे.
B.Gokhale/N.Chitale/D.Rane
(Visitor Counter : 74
राष्ट्रपती कार्यालय
भूतानच्या राजांनी राष्ट्रपती द्रौपदी मुर्मू यांची घेतली भेट
नवी दिल्ली, 4 एप्रिल 2023
भूतानचे राजे जिग्मे खेसर नामग्याल वांगचुक यांनी आज  राष्ट्रपती द्रौपदी मुर्मू यांची राष्ट्रपती भवनात भेट घेतली.
भारत आणि भूतान यांच्यात परस्पर विश्वास, सद्भावना आणि सामंजस्य यावर आधारित सर्व स्तरांवर घनिष्ठ भागीदारी आहे, अशा भावना भूतानच्या राजांचे भारतात स्वागत करताना राष्ट्रपतींनी व्यक्त केल्या. भूतानसोबतची बहुआयामी आणि विशेष भागीदारी भारतासाठी अतिशय महत्वाची आहे असेही त्या म्हणाल्या. भूतानचा सर्वात मोठा विकास भागीदार या नात्याने, आरोग्य, शिक्षण, कृषी, पायाभूत सुविधा, डिजिटलीकरण आणि कौशल्य विकास यांसारख्या क्षेत्रात भूतानमधील प्रकल्पांना पाठबळ देण्याचा भारताला अभिमान आहे. भूतानचे प्राधान्यक्रम आणि तिथल्या लोकांच्या आकांक्षा लक्षात घेऊन त्या पूर्ण करण्यासाठी भारताची भागीदारी पुढेही सुरू राहील, अशी ग्वाही त्यांनी दिली.
या वर्षी भूतान कमी विकसित देश  या स्तरातून बाहेर पडण्यासाठी सज्ज असून उच्च उत्पन्नाची अर्थव्यवस्था बनण्याच्या मार्गावर आहे, असे राष्ट्रपतींनी नमूद केले. या प्रवासात भारत भूतानचा विश्वासार्ह भागीदार राहील, असे त्या म्हणाल्या.
फिन टेक म्हणजेच वित्त तंत्रज्ञान, स्टार्ट अप्स आणि उदयोन्मुख तंत्रज्ञानाच्या क्षेत्रातही, भारत आणि भूतानमधील सहकार्य सुरु आहे. युवाशक्तीमधली ऊर्जा आणि क्षमता यांचा पुरेपूर लाभ घेण्यासाठी दोन्ही देशांनी सहकार्याची व्याप्ती अधिक वाढवायला हवी, अशी अपेक्षा त्यांनी व्यक्त केली.N.Chitale/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 97
पंतप्रधान कार्यालय
वागीश शास्त्री म्हणून ओळखले जाणारे संस्कृत व्याकरणचे अभ्यासक प्रा. भागीरथ प्रसाद त्रिपाठी यांच्या निधनाबद्दल पंतप्रधानांनी शोक व्यक्त केला
वागीश शास्त्री म्हणून ओळखले जाणारे संस्कृत व्याकरण अभ्यासक प्रा. भागीरथ प्रसाद त्रिपाठी यांच्या निधनाबद्दल पंतप्रधान नरेंद्र मोदी यांनी तीव्र शोक व्यक्त केला आहे.
एका ट्विटमध्ये पंतप्रधान म्हणाले;
"वागीश शास्त्री म्हणून ओळखले जाणारे प्रा. भागीरथ प्रसाद त्रिपाठी यांनी आधुनिक वैज्ञानिक पद्धतींचा वापर करून तरुणांमध्ये संस्कृत अधिक लोकप्रिय करण्यात अमूल्य योगदान दिले. ते अत्यंत विद्वान आणि उत्तम जाणकार होते. त्यांच्या निधनाने दु:ख झाले आहे. त्यांच्या कुटुंबियांच्या आणि मित्रपरिवाराच्या दुःखात सहभागी आहे. ओम शांती."
वाणिज्य आणि उदयोग मंत्रालय
भारत-ऑस्ट्रेलिया आर्थिक सहकार्य आणि व्यापार कराराची  29 डिसेंबर 2022 पासून अंमलबजावणी
नवी दिल्ली, 16 डिसेंबर 2022
भारत आणि ऑस्ट्रेलियाने 2 एप्रिल, 2022 रोजी भारत-ऑस्ट्रेलिया आर्थिक सहकार्य आणि व्यापार करारावर  स्वाक्षरी केली आहे, 29.12.2022 पासून या कराराची अंमलबजावणी होणार आहे.
ऑस्ट्रेलियाने 100% शुल्क व्यवस्थेवर प्रदान केलेल्या प्राधान्यक्रमाच्या शून्य शुल्क बाजारपेठेतील प्रवेशाचा भारतीय निर्यातीला फायदा होईल . याचा फायदा भारतातील रत्ने आणि दागिने, कापड, चामडे, पादत्राणे, फर्निचर, अन्न आणि कृषी उत्पादने, अभियांत्रिकी उत्पादने, वैद्यकीय उपकरणे आणि वाहन यांसारख्या श्रम-केंद्रित क्षेत्रांना होईल. दुसरीकडे, भारताने आपल्या देशांतर्गत उत्पादन उद्योगासाठी आवश्यक असलेल्या कच्चा माल आणि कोळसा, खनिज धातू इत्यादींसारख्या मध्यस्थ असलेल्या 70% पेक्षा अधिक शुल्क व्यवस्थेवर ऑस्ट्रेलियाला प्राधान्य दिले आहे. या शिवाय, ऑस्ट्रेलियाने शेफ आणि योग शिक्षकांसह भारतीय व्यावसायिकांसाठी अतिरिक्त बाजारपेठ प्रवेश आणि वाहतूक सुविधा देखील प्रदान केली आहे.
वाणिज्य आणि उद्योग मंत्रालयाच्या राज्यमंत्री अनुप्रिया पटेल यांनी आज संसदेत एका प्रश्नाला उत्तर देताना ही माहिती दिली.
S.Kakade/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 107
श्रम आणि रोजगार मंत्रालय
मुद्रा योजनेच्या माध्यमातून 3.49 कोटी नवउद्योजकांना लाभ
नवी दिल्ली, 1 ऑगस्ट 2018
देशात रोजगार वाढीला चालना देण्यासाठी केंद्र सरकार विविध उपक्रम राबवित आहे. अर्थव्यवस्थेत खासगी क्षेत्रांना प्रोत्साहन देणे तसेच प्रधानमंत्री रोजगार हमी योजना, महात्मा गांधी राष्ट्रीय ग्रामीण रोजगार हमी योजना, पंडित दीनदयाल उपाध्याय ग्रामीण कौशल्य योजना आणि दीनदयाल अंत्योदय योजना अशा कार्यक्रमांच्या माध्यमातून रोजगार आणि नवउद्योजक निर्मितीला चालना देण्याचा केंद्र सरकारचा प्रयत्न आहे.
प्रधानमंत्री मुद्रा योजनेच्या माध्यमातून सूक्ष्म आणि लघु उद्योजक तसेच स्वतंत्र व्यक्तींना बिगर कृषक क्षेत्रात स्वत:चा व्यवसाय सुरु करण्यासाठी बँका आणि वित्तीय संस्थांच्या माध्यमातून कर्ज उपलब्ध करुन दिले जाते. या योजनेअंतर्गत 2015-16 ते 2017-18 या अवधित 12.27 कोटी खातेधारकांना कर्ज उपलब्ध करुन देण्यात आले. यात 3.49 कोटी नव उद्योजकांचा समावेश आहे. दादरा आणि नगरहवेलीसह महाराष्ट्रात 2015-16 या आर्थिक वर्षात 20,161 जणांनी या योजनेचा लाभ घेतला. 2017-18 पर्यंत ही संख्या 26,632 पर्यंत वाढली. 2018-19 अर्थात चालू आर्थिक वर्षात महाराष्ट्रातील 8744 जणांना या योजनेचा लाभ मिळाला आहे.
श्रम आणि रोजगार राज्यमंत्री  संतोष कुमार गंगवार यांनी आज राज्यसभेत एका लेखी प्रश्नाच्या उत्तरात ही माहिती दिली.
B.Gokhale/M.Pange/P.Malandkar
(Visitor Counter : 62
संरक्षण मंत्रालय
युरोप आणि आफ्रिकेतील मित्रदेशां बरोबर आयएनएस तबर करणार संयुक्त नौदल सराव
मित्र राष्ट्रांबरोबर सामरिक सहकार्य वाढवण्याच्या दृष्टीने भारतीय युद्धनौका आयएनएस तबर तैनात केली असून. या अंतर्गत 13 जून रोजी तिचा सुरु झालेला प्रवास युरोप आणि आफ्रिकेतील विविध बंदरांना भेट देत सप्टेंबर अखेरपर्यंत चालणार आहे. बंदरांच्या भेटीदरम्यान व्यावसायिक, सामाजिक आणि क्रीडा विषयक कार्यक्रमात तबर सहभागी होईल. याबरोबरच मित्र राष्ट्रांच्या नौदलांबरोबर संयुक्त सरावातही तबर भाग घेणार आहे.
तैनातीच्या या काळात आएनएस तबर, जीबुती, इजिप्त, इटली, फ्रान्स, इंग्लड, रशिया, नेदरलँड, मोरोक्को आणि आर्क्टिक परिषदेच्या स्वीडन, नॉर्वे यासारख्या देशातील बंदरांना भेट देत एडनचे आखात, लाल समुद्र, सुएझ कालवा, भूमध्य समुद्र, उत्तर सागर आणि बाल्टिक समुद्र पार करणार आहे.
यजमान देशांबरोबरच्या सरावासह शाही नौदला बरोबर कोकण, फ्रेंच नौदला बरोबर वरुणा आणि रशियन महासंघाच्या नौदला सोबत इंद्र या द्विपक्षीय युद्धसरावातही तबर युद्धनौका भाग घेणार आहे. तबर, 22 ते 27 जुलै याकाळात रशिया नौदल दिवस सोहळ्यातही सहभागी होईल.
सामरिक संबंध दृढ करणे, आंतर- परिचालनक्षमता विकसित करणे आणि दीर्घ शाश्वत भागीदारीसाठी मित्र राष्ट्रांच्या नौदलांच्या समन्वयाने तबर काम करणार आहे. सागरी क्षेत्रातील हित जपण्याला प्राधान्य देत भारतीय नौदलाकडून नियमितपणे अशी जहाजे तैनात केली जातात. सागरी क्षेत्रातील आव्हानां विरोधात एकत्रित कारवाई करणे आणि प्रदेशात सागरी सुरक्षा वाढवणे हा या प्रकारच्या सरावांचा उद्देश असतो. याप्रकारचे परस्पर संयोजन हा एकमेकांच्या नौदलातील सर्वोत्तम पद्धतींचे निरीक्षण करण्याची आणि त्या आत्मसात करण्याचीही संधी देतात.
आयएनएस तबर ही तलवार श्रेणीतली युद्धनौका असून तिची बांधणी भारतीय नौदलासाठी रशियात झाली आहे. युद्धनौकेचे प्रमुख कॅप्टन एम महेश असून त्यांच्या नेतृत्वाखाली 300 जण कार्यरत आहेत. अत्याधुनिक शस्त्रास्त्र आणि सेन्सर्सने ही सज्ज असून भारतीय नौदलातील सर्वात आधीच्या स्टिल्थ फ्रिगेट मधील आहे. मुंबईत मुख्यालय असलेल्या नौदलाच्या पश्चिम विभागा अंतर्गत भारतीय नौदलाच्या पश्चिम फ्लीटचा, तबर भाग आहे.
राष्ट्रपती कार्यालय
भारताच्या राष्ट्रपतींनी घेतली बल्गेरियाच्या पंतप्रधानांची भेट, सोफिया येथे महात्मा गांधींच्या पुतळ्याचे केले अनावरण
(नवी दिल्ली, 6 सप्टेंबर 2018
राष्ट्रपती राम नाथ कोविंद यांनी आज बल्गेरियाचे पंतप्रधान बोटको बोरीसोव्ह यांची सोफिया येथे भेट घेतली. बोरीसोव्ह नेतृतवाखाली बल्गेरिया कौतुकास्पद प्रगती करत असल्याचे राष्ट्रपतींनी सांगितले.
बल्गेरियासोबतच आर्थिक संबंध अधिक चांगल्या प्रकारे वृद्धींगत व्हावेत, असे भारताला वाटते. माहिती तंत्रज्ञान, औषध निर्माण, तंत्रज्ञान, अन्न प्रक्रिया अशा अनेक क्षेत्रांमध्ये बल्गेरिया चांगली प्रगती करत आहे. या क्षेत्रातील कंपन्यांसोबत संयुक्त उपक्रमांच्या माध्यमातून बल्गेरियामध्ये गुंतवणूक करण्यास भारत उत्सुक असल्याचे राष्ट्रपतींनी पंतप्रधान बोरीसोव्ह यांना सांगितले.
या भेटीनंतर सोफियामध्ये साऊथ पार्क येथे उभारण्यात आलेल्या महात्मा गांधींच्या पुतळ्याचे अनावरणही राष्ट्रपतींनी केले. राष्ट्रीय एकीकरण दिनाचे औचित्य साधून या विशेष दिवशी बल्गेरियामध्ये महात्मा गांधींच्या पुतळ्याचे अनावरण केल्याबद्दल राष्ट्रपतींनी बल्गेरियाच्या जनतेप्रती कृतज्ञता व्यक्त केली.
S.Tupe/M.Pange/P.Kor
आयुष मंत्रालय
सीटीआरआय पोर्टलवरील आयुर्वेदिक डेटासेटचे उद्या प्रकाशन होणार
आयुष मंत्र्यांच्या हस्ते होणारे हे प्रकाशन आयुर्वेद आधारित वैद्यकीय चाचण्यांचे निष्कर्ष जागतिक पातळीवर उपलब्ध होण्याच्या दृष्टीने महत्वाचे पाऊल
सीसीआरएएस ने विकसित केलेल्या चार पोर्टल्सचेही होणार उद्घाटन
नवी दिल्ली, 4 जुलै 2021
आयुर्वेद-आधारित वैद्यकीय चाचण्या जागतिक स्तरावर उपलब्ध व्हाव्यात, या दृष्टीने एक महत्वाचे पाऊल टाकत, सीटीआरआय पोर्टलवरच्या आयुर्वेदिक डाटा सेटचे उद्या आयुष मंत्री किरेन रिजीजू यांच्या हस्ते, ऑनलाईन उद्घाटन होणार आहे. आयसीएमआर आणि आयुष मंत्रालयाच्या अखत्यारीतील, सीसीआरएएसने हा डाटासेट तयार केला आहे. त्याशिवाय, रिजीजू यांच्या हस्ते आणखी चार पोर्टल्सचे उद्घाटन होणार आहे. ही सर्व पोर्टल्स देखील केंद्रीय आयुर्वेदिक विज्ञान संशोधन परिषद-सीसीआरएएस ने विकसित केली आहेत.
सीटीआरआय ही जागतिक आरोग्य संघटनेच्या आंतरराष्ट्रीय वैद्यकीय चाचण्या नोंदणी प्लॅटफॉर्मच्या अंतर्गत वैद्यकीय चाचण्यांची प्राथमिक नोंदणी व्यवस्था आहे. आयुर्वेदिक उपचारांमध्ये देनाय्त आलेली औषधे आणि त्यांचा वैद्यकीय उपयोग, त्यांच्याच आयुर्वेदिक परिभाषेत समजून घेत त्या उपयोगात आणण्यासाठी सीटीआरआय ने तयार केलेल्या या डाटासेट चा उपयोग होऊ शकेल. आतापर्यंत, आयुर्वेदिक वैद्यकीय चाचण्या आधुनिक वैद्यकशास्त्रांतील परिभाषांवरच अवलंबून असायच्या.
मात्र आता, आयसीएमआर-वैद्यकीय सांख्यिकीविषयक राष्ट्रीय संस्था आणि सीसीआरएएसच्या एकत्रित प्रयत्नांमुळे आयुर्वेदिक परिभाषा देखील सिटीआरआयचा भाग बनल्या आहेत. य डिजिटल प्लॅटफॉर्मचे महत्वाचे वैशिष्ट्य म्हणजे, नमस्ते  पोर्टल वर असलेल्या आयुर्वेदिक परिभाषेनुसार आजारविषयक 3866 सांकेतिक क्रमांकांची इथेही निवड करण्याची सुविधा देण्यात आली आहे. आयुष मंत्रालयाने विकसित केलेल्या या पोर्टलवर आयुर्वेदानुसार, व्याधींची गटवारी आंतरराष्ट्रीय आजार प्रमाणन वर्गवारीनुसार करण्यात आली आहे. याचाच अर्थ, आता आयुर्वेदिक वैद्यकीय चाचण्या आणि निष्कर्षांची माहिती, आयुर्वेदिक शब्दावली आणि परिभाषेनुसार, भारतातील नोंदणीपटावर उपलब्ध असेल.
आणखी चार पोर्टल्स- अमर , साही , ई-मेधा  आणि आरएमआयएस  चे देखील यावेळी उद्घाटन होणार आहे. हे सर्व पोर्टल CCRAS ने प्राथमिक पातळीवर विकसित केले असून RMIS पोर्टल आयसीएमआर आणि सीसीआरएएसने संयुक्तपणे विकसित केले आहे.S.Thakur/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 298
पंतप्रधान कार्यालय
पंतप्रधानांनी प्रमुख शीख विचारवंतांची भेट घेतली
आपल्या देशाच्या व्यापक आणि सुंदर विविधतेमध्ये आपली एकतेची भावना मध्यवर्ती स्तंभ म्हणून काम करते: पंतप्रधान
भारतीय भाषांमध्ये व्यावसायिक अभ्यासक्रम विकसित करण्यासाठी प्रयत्न केले जात आहेत जेणेकरून मातृभाषेतील उच्च शिक्षण वास्तवात साकारेल : पंतप्रधान
अनौपचारिक वातावरणात मनमोकळ्या गप्पांमध्ये सहभागी झाल्याबद्दल शिष्टमंडळाने पंतप्रधानांचे आभार मानले
नवी दिल्ली, 24 मार्च 2022
पंतप्रधान नरेंद्र मोदी यांनी आज 7 लोक कल्याण मार्ग येथे देशभरातील प्रमुख शीख विचारवंतांच्या शिष्टमंडळाची भेट घेतली.
शेतकरी कल्याण, युवा सशक्तीकरण, अंमली पदार्थ मुक्त समाज, राष्ट्रीय शैक्षणिक धोरण, कौशल्य, रोजगार, तंत्रज्ञान आणि पंजाबचा सर्वांगीण विकास अशा विविध विषयांवर पंतप्रधानांनी शिष्टमंडळासोबत मनमोकळा संवाद साधला.
शिष्टमंडळाला भेटून आनंद व्यक्त करताना पंतप्रधान म्हणाले की, विचारवंत हे समाजाचे मत बनवणारे असतात. शिष्टमंडळातील सदस्यांना लोकांबरोबर सहभागी होऊन त्यांना शिक्षित करण्याचे आणि नागरिकांना योग्यरित्या माहिती देण्याच्या दिशेने काम करण्याचे आवाहन करून, त्यांनी एकतेच्या भावनेचे महत्व अधोरेखित केले . ते म्हणाले की ही एकतेची भावना आपल्या देशाच्या व्यापक आणि सुंदर विविधतेमधील मध्यवर्ती स्तंभ आहे.
पंतप्रधानांनी मातृभाषेतील शिक्षणाचे महत्त्व सांगितले. मातृभाषेत उच्च शिक्षण प्रत्यक्षात साकार व्हावे यासाठी भारतीय भाषांमध्ये व्यावसायिक अभ्यासक्रम विकसित करण्याचे प्रयत्न सुरू असल्याचे त्यांनी सांगितले.
शिष्टमंडळाने निमंत्रणाबद्दल पंतप्रधानांचे आभार मानले आणि सांगितले की, देशाचे पंतप्रधान त्यांच्याशी अशा अनौपचारिक वातावरणात सहभागी होतील याची त्यांनी कल्पनाही केली नव्हती. शीख समुदायाच्या कल्याणासाठी पंतप्रधानांनी सातत्याने केलेल्या विविध उपाययोजनांची त्यांनी प्रशंसा केली.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
येत्या एक ते दहा ऑक्टोबर या काळात स्टेट बँकेच्या 29 शाखांवर निवडणूक रोख्यांची विक्री
नवी दिल्ली, 27 सप्टेंबर 2018
स्टेट बँक ऑफ इंडियाला 29 विहित शाखांमधून निवडणूक रोखे जारी करायला आणि ते वटविण्यासाठी अधिकृत करण्यात आले आहे. 1 ऑक्टोबर 2018 ते 10 ऑक्टोबर 2018 या काळात हे रोखे जारी करण्यात येणार आहेत.
रोखे जारी केल्या तारखेपासून पंधरा दिवसांपर्यंतच वैध राहणार आहेत. महाराष्ट्रात स्टेट बँकेच्या मुंबई मुख्य शाख, हार्निमन सर्कल फोर्ट मुंबई येथे हे रोखे उपलब्ध राहतील.
भारतीय नागरिक स्वत: किंवा इतर भारतीय व्यक्तीसमवेत संयुक्तपणे हे रोखे खरेदी करु शकतील. लोक प्रतिनिधीत्व कायदा 1951 च्या कलम 29 अ अंतर्गत नोंदणी केलेल्या आणि आधीच्या सार्वत्रिक निवडणूका वा राज्य विधानसभा निवडणुकीतल्या मतदानापैकी किमान एक टक्का मते प्राप्त झालेला राजकीय पक्षच निवडणूक रोखे स्वीकारु शकतो. या रोख्यांसाठी अधिकृत केलेल्या बँकेतल्या बँक खात्यामार्फतच हे रोखे वटवता येऊ शकतात.
S.Tupe/N.Chitale/P.Malandkar
(Visitor Counter : 41
संरक्षण मंत्रालय
भारतीय नौदलाकडून विशाखापट्टनम जिल्हा प्रशासनाला पोर्टेबल मल्टीफीड ऑक्सिजन मॅनिफोल्डची मदत
नवी दिल्ली, 12 एप्रिल 2020
भारतीय नौदलाच्या विशाखापट्टणम नाविक दलाच्यावतीने खात्याअंतर्गत उत्पादित करण्यात आलेले ‘पोर्टेबल मल्टीफीड ऑक्सिजन मॅनफोल्ड’चे पाच संच स्थानिक जिल्हा प्रशासनाला देण्यात आले. विशाखापट्टणमचे जिल्हाधिकारी व्ही. विनय चंद, नाविक बंदराचे अधीक्षक ॲडमिरल रिअर श्रीकुमार नायर, वैद्यकीय अधिकारी यांच्या उपस्थितीत या वैद्यकीय संच सुपूर्द करण्यात आले. दि. 9 एप्रिल2020 रोजी झालेल्या या कार्यक्रमाच्यावेळी पूर्व नाविक अधिकारी आणि आंध्र वैद्यकीय महाविद्यालयाचे प्राचार्य डॉ. पी.व्ही. सुधाकर उपस्थित होते.
नौदलाच्या वतीने दिलेल्या या वैद्यकीय संचामध्ये एकाचवेळी सहा रुग्णांना ऑक्सिजन पुरवठा करता येतो. त्यासाठी एका मोठ्या आकाराच्या ऑक्सिजनच्या बाटलीला औद्योगिक रचनेनुसार सहा त्रिज्यात्मक मार्ग विकसित करण्यात आले आहेत. अशा प्रकारचे पाच पूर्ण संच सध्या देण्यात आले आहेत. उर्वरित 20 संच पुढील दोन आठवड्यात देण्याच्या दृष्टीने विशाखापट्टणम नाविक दल नियोजन करीत आहे.
B.Gokhale/S.Bedekar/P.Malandkar
(Visitor Counter : 69
पंतप्रधान कार्यालय
पंतप्रधान 19 नोव्हेंबरला उत्तर प्रदेशला भेट देऊन 6250 कोटी रुपये खर्चाच्या विविध विकास प्रकल्पांची करणार सुरुवात
पाणीटंचाईचा प्रश्न सोडविण्यास मदत करण्यासाठी आणि शेतकऱ्यांना आवश्यक असलेला दिलासा देण्यासाठी पंतप्रधान महोबा येथे प्रकल्पांचे उद्घाटन करतील
झाशी येथे उभारण्यात येत असलेल्या 600 मेगावॉट क्षमतेच्या अतिभव्य सौर उर्जा केंद्राची कोनशीला पंतप्रधानांच्या हस्ते ठेवली जाईल तसेच पंतप्रधान तेथील एकता उद्यानाचे देखील उद्घाटन करतील
पंतप्रधान नरेंद्र मोदी 19 नोव्हेंबर 2021 रोजी उत्तर प्रदेशातील महोबा आणि झाशी या जिल्ह्यांना भेट देणार आहेत.
महोबा येथे पोहोचल्यानंतर एका महत्त्वपूर्ण उपक्रमाअंतर्गत दुपारी 2 वाजून 45 मिनिटांनी पंतप्रधान त्या भागातील पाणी प्रश्न मार्गी लावण्यासाठी उभारण्यात येणाऱ्या विविध प्रकल्पांचे उद्घाटन करतील. हे प्रकल्प पाणीटंचाईची समस्या सोडविण्यासाठी मदत करतील आणि या भागातील शेतकऱ्यांना अत्यंत आवश्यक असलेला दिलासा मिळवून देतील. या प्रकल्पांमध्ये अर्जुन सहाय्यक प्रकल्प, रतौली वैर प्रकल्प, भावनी धरण प्रकल्प आणि माझगाव-चिल्ली तुषार सिंचन प्रकल्प यांचा समावेश आहे. या सर्व प्रकल्पांना एकूण 3250 कोटी रुपयांहून अधिक खर्च येणार आहे. या प्रकल्पांच्या कार्यान्वयनानंतर महोबा, हमीरपुर, बांदा, आणि ललितपुर या जिल्ह्यांमधील 65000 हेक्टर क्षेत्र सिंचनाखाली येणार आहे आणि त्यातून या भागातील लाखो शेतकऱ्यांचा फायदा होणार आहे.
सुमारे सव्वापाचच्या सुमारास पंतप्रधानांच्या हस्ते झाशीमधील गरौथा येथे उभारण्यात येणाऱ्या 600 मेगावॉट क्षमतेच्या अतिभव्य सौर उर्जा केंद्राची कोनशीला ठेवली जाईल. 3000 कोटी रुपये खर्चाचा हा प्रकल्प स्वस्त दरात वीज उपलब्ध करून देण्यासोबतच ग्रीडला स्थैर्य प्राप्त करून देणे असा दुहेरी लाभ करून देणार आहे.
पंतप्रधान या भेटीमध्ये झाशी येथील अटल एकता उद्यानाचे देखील उद्घाटन करणार आहेत. माजी पंतप्रधान अटल बिहारी वाजपेयी यांच्या नावाने सुरु होत असलेले आणि सुमारे 11 कोटी रुपयांहून अधिक खर्च असलेले हे उद्यान सुमारे 40,000 चौरस मीटर क्षेत्रावर पसरले आहे. या उद्यानात ग्रंथसंग्रहालय तसेच अटल बिहारी वाजपेयी यांचा पुतळा देखील असेल. स्टॅच्यू ऑफ युनिटी या पुतळ्याचे रचनाकार असलेले प्रसिद्ध शिल्पकार राम सुतार यांनीच वाजपेयी यांचा हा पुतळा तयार केला आहे.
सांख्यिकी आणि कार्यक्रम अंमलबजावणी मंत्रालय
भारतीय वेतनपट अहवाल - एक औपचारिक रोजगार दृष्टीकोन
राष्ट्रीय सांख्यिकी कार्यालय , सांख्यिकी आणि कार्यक्रम अंमलबजावणी मंत्रालयाने काही विशिष्ट प्रगतीचे मूल्यांकन करण्यासाठी निवडलेल्या सरकारी संस्थांकडे उपलब्ध प्रशासकीय नोंदींच्या आधारे सप्टेंबर, 2017 ते सप्टेंबर, 2021 या कालावधीत देशाच्या रोजगार स्थितीवर प्रसिद्धी पत्रक जारी केले आहे. त्याची तपशीलवार माहिती पुढे जोडली आहे.
प्रधान वैज्ञानिक सल्लागार कार्यालय, भारत सरकार
वैज्ञानिक आणि औद्योगिक संशोधन मंडळ आणि सूक्ष्मजीव तंत्रज्ञान संस्थेने केली कोविड-19 साठीच्या चाचणीची सोय
नवी दिल्ली, 4 एप्रिल, 2020
देशात वेगाने पसरत असलेल्या कोविड-19 च्या साथीने आरोग्यक्षेत्रासमोर अनेक आव्हाने उभी केली आहेत. या संसर्गाची चाचणी करण्यासाठीचे संच मर्यादित प्रमाणात उपलब्ध असणे हे सध्याचे सर्वात प्रमुख आव्हान आहे. सध्या भारतात, परदेश प्रवास करून आलेल्यांचीच प्राधान्याने चाचणी केली जात आहे. मात्र भविष्यात लाखोंच्या संख्येतील नागरिकांची चाचणी करण्याच्या दृष्टीने चाचण्यांचा वेग वाढणे अपेक्षित आहे.
म्हणून, देशात कोविड-19 संसर्ग निश्चित करण्यासाठीच्या चाचण्यांची क्षमता वाढविण्यासाठी सीएसआयआर-इमटेक अर्थात वैज्ञानिक आणि औद्योगिक संशोधन मंडळ आणि सूक्ष्मजीव तंत्रज्ञान संस्थेने संबधित व्यक्तींचे नमुने तपासण्याची सुविधा सुरु केली आहे. भारत सरकारच्या प्रमुख वैज्ञानिक सल्लागारांनी निश्चित केलेली दिशादर्शक तत्वे आणि भारतीय वैद्यकीय संशोधन मंडळाच्या सल्ल्यांना अनुसरूनच शास्त्रीय आणि औद्योगिक संशोधन मंडळाच्या अखत्यारीतील प्रयोगशाळा तसेच केंद्र सरकारचा विज्ञान आणि तंत्रज्ञान विभाग, जैवतंत्रज्ञान विभाग आणि अणुउर्जा विभाग यांच्याशी संलग्न प्रयोगशाळांमध्ये ही चाचणी प्रक्रिया राबविली जात आहे.
भारत सरकारची मान्यता असलेल्या प्रयोगशाळांना कोविड-19 साठीच्या चाचणी प्रक्रियेत सहभागी करून घेण्याचे भारतीय वैद्यकीय संशोधन मंडळाने उचललेले पाऊल या क्षेत्रातील अत्यंत क्रांतिकारक पाऊल असून या विषाणूचा संसर्ग झाल्याचा संशय असलेल्या व्यक्तींच्या चाचण्यांचा वेग यामुळे मोठ्या प्रमाणावर वाढणार आहे. सुरुवातीच्या काळात प्रतिदिन 50 ते 100 चाचण्यांचे नियोजन असले तरी भविष्यकाळात आवश्यकतेनुसार त्यात वाढ केली जाईल अशी ग्वाही चंदिगढ येथील सूक्ष्मजीव तंत्रज्ञान संस्थेचे संचालक डॉ.संजीव खोसला यांनी दिली.
या चाचण्यांची प्रक्रिया जलदगतीने कार्यान्वित करण्यासाठी अनिवार्य असलेल्या सर्व आवश्यक परवानग्या सरकारकडून घेण्यात आल्या आहेत. कोविड-19 विषाणू संसर्ग निश्चितीसाठीच्या चाचण्यांसोबतच सीएसआयआर-इमटेकने आरोग्य सेवा व्यावसायिकांना वैयक्तिक सुरक्षेच्या उपकरणांचा पुरवठा सुरु केला आहे. कोरोना बाधित रुग्णांवर उपचार करणाऱ्या आरोग्यसेवा कर्मचाऱ्यांना संसर्गापासून संरक्षण मिळावे या हेतूने संथेने हे पाऊल उचलले आहे. मालवाहतूक आणि पायाभूत सुविधांचा पुरवठा करून सीएसआयआर-इमटेक संस्था स्थानिक प्रशासन आणि रेड क्रॉस सोसायटीच्या चंदिगढ येथील यंत्रणेला देखील मदत करीत आहे.
KGS/)
U.Ujgare/S.Chitnis/D.Rane
(
आरोग्य आणि कुटुंब कल्याण मंत्रालय
डॉ. मनसुख मांडविया यांनी भूषवले इंडियन फार्माकोपिया आयोग परिषद 2022 चे अध्यक्षपद आणि इंडियन फार्माकोपियाच्या 9व्या आवृत्तीचे केले प्रकाशन
नवी दिल्ली, 1 जुलै 2022
केंद्रीय आरोग्य आणि कुटुंब कल्याण आणि रसायने आणि खते मंत्री डॉ. मनसुख मांडविया यांनी आज दिल्लीत विज्ञान भवनात आयपीसी परिषद 2022 चे अध्यक्षपद भूषवले आणि इंडियन फार्माकोपियाच्या 9व्या आवृत्तीचे प्रकाशन केले. यावेळी केंद्रीय आरोग्य राज्यमंत्री डॉ. भारती प्रवीण पवार उपस्थित होत्या.
“भविष्यासाठी औषधांच्या दर्जाच्या समस्येचे निराकरण” हा या वर्षीच्या परिषदेचा विषय होता.
यावेळी बोलताना डॉ. मनसुख मांडविया म्हणाले की भारतीय औषधांच्या मानकविषयक प्रकाशनांना जागतिक पातळीवर मान्यता मिळाली पाहिजे आणि त्यांची प्रशंसा झाली पाहिजे, अशी आपली इच्छा आहे. अतिशय किफायतशीर असलेल्या जेनेरिक औषधांचा फॉर्म्युला आणि उत्पादन यामध्ये प्रभुत्व मिळवून आणि जगभरात या स्वस्त औषधांचा पुरवठा करून आपण जगाचे औषधी भांडार बनलो आहोत, असे त्यांनी सांगितले. पण तरी देखील औषध निर्मिती क्षेत्रात आपल्याला संशोधनाला आणखी बळकट करावे लागेल, अशी अपेक्षा त्यांनी व्यक्त केली. आतापर्यंत अफगाणिस्तान, घाना, नेपाळ आणि मॉरिशस या चार देशांनी आयपीला मानकांचे पुस्तक म्हणून मान्यता दिली आहे. आणखी जास्त देश आपल्या औषध मानक प्रकाशनाला स्वीकारतील यासाठी आपण एक आराखडा तयार केला पाहिजे आणि त्या दिशेने वाटचाल केली पाहिजे, असे ते म्हणाले.
आंतरराष्ट्रीय पातळीवर सरकारची भूमिका अधोरेखित करत डॉ. मनसुख मांडविया म्हणाले की पंतप्रधान नरेंद्र मोदीजींच्या दृष्टीकोनामुळे आणि त्या दिशेने आम्ही करत असलेल्या कामामुळे जग आता आपल्याला ओळखू लागले आहे आणि आपल्या कामाला महत्त्व देत आहे आणि त्याला मान्यता देत आहे. आपण आपल्या औषध मानक प्रकाशनाला आंतरराष्ट्रीय व्यापाराचा आणि आपल्या देशी बनावटीच्या औषधांमध्ये असलेल्या आपल्या प्राविण्यावर आधारित उद्योगांचा लाभ कसा मिळेल यावर लक्ष केंद्रित केले पाहिजे, असे त्यांनी सांगितले.S.Kane/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 121
कंपनी व्यवहार मंत्रालय
2017-18 या वर्षात बांधकाम उद्योग क्षेत्रातील 87 कंपन्यांच्या चौकशीचे कंपनी व्यवहार मंत्रालयाचे आदेश
नवी दिल्ली, 3 ऑगस्ट 2018
2017-18 या वर्षात आणि 30 जून 2018 पर्यंत देशातील बांधकाम उद्योग क्षेत्रातील 87 कंपन्यांच्या चौकशीचे आदेश कंपनी व्यवहार मंत्रालयाने दिले आहेत. कंपनी अधिनियम 2013 अंतर्गत बांधकाम क्षेत्रातील कंपन्यांचे कामकाज पाहिले जाते. त्यासाठी स्वतंत्र तरतूद नाही अशी माहिती कंपनी व्यवहार राज्यमंत्री पी.पी.चौधरी यांनी आज लोकसभेत दिली.
कंपनी अधिनियम 2013 अंतर्गत कंपन्यांनी वैधानिक लेखा परीक्षण आणि अंतर्गत लेखा परीक्षण करणे बंधनकारक आहे.
M.Chopade/M.Pange/P.Malandkar
(Visitor Counter : 53
संरक्षण मंत्रालय
भारत–चीन कोर्प्स कमांडर स्तरावरील बैठकीची आठवी फेरी
नवी दिल्ली, 8 नोव्हेंबर 2020
भारत – चीन दरम्यान 6 नोव्हेंबर रोजी चुशूल येथे कोर्प्स कमांडर स्तरावरील बैठकीची आठवी फेरी आयोजित करण्यात आली होती. भारत– चीन सीमा भागातील पश्चिम विभागाच्या वास्तविक नियंत्रण रेषेवरील असमहतींच्या मुद्यांवर दोन्ही बाजूंनी स्पष्ट, सखोल आणि रचनात्मक आदानप्रदान करण्यात आले. दोन्ही देशांच्या नेत्यांकडून पार पडलेल्या महत्त्वपूर्ण सहमतीची अंमलबजावणी करण्यासाठी, तसेच आघाडीवरील सैन्याने संयम बाळगणे आणि गैरसमज आणि गैरवर्तन टाळणे याबाबत दोन्ही बाजूंनी सहमती दर्शविली. दोन्ही बाजूंनी संवाद कायम ठेवण्याबाबत आणि सैन्याच्या माध्यमातून आणि मुत्सद्दी माध्यमातून संपर्क ठेवण्याबाबत सहमती दर्शविली आणि या बैठकीत चर्चा पुढे नेऊन इतर सीमावर्ती बाबींवर तोडगा काढण्यासाठी पुढाकार घेतला, जेणेकरून सीमाभागात एकत्रितपणे शांतता आणि सुव्यवस्था राखता येईल. बैठकीची आणखी एक फेरी लवकरच घेण्याबाबत देखील त्यांनी सहमती दर्शविली.S.Thakur/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 197
राष्ट्रपती कार्यालय
राष्ट्रपतींनी संरक्षण पुरस्कार सोहळा-II मध्ये विशिष्ट सेवा पुरस्कार केले प्रदान
राष्ट्रपती, द्रौपदी मुर्मू यांनी आज  राष्ट्रपती भवन येथे आयोजित संरक्षण पुरस्कार सोहळा-II मध्ये विशिष्ट सेवा पुरस्कार प्रदान केले. यावेळी उपराष्ट्रपती, पंतप्रधान आणि केंद्रीय संरक्षण मंत्री आदी मान्यवर उपस्थित होते.
पुरस्कार विजेत्यांची यादी पाहण्यासाठी येथे क्लिक करा –
मंत्रिमंडळ
भारत तिबेट सीमा पोलीस  च्या गट ‘ए’ सामान्य ड्यूटी  केडर आणि गैर-सामान्य ड्यूटी केडरच्या आढाव्याला मंत्रिमंडळाची मंजुरी
नवी दिल्ली, 23 ऑक्टोबर 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भारत तिबेट सीमा पोलीस  च्या गट ‘ए’ सामान्य ड्यूटी  केडर आणि गैर-सामान्य ड्यूटी केडरच्या आढावा प्रस्तावाला मंजुरी दिली.यासंबंधी पुढील निर्णय घेण्यात आले.
1. आईटीबीपीच्या वरिष्ठ ड्यूटी पदांवर निरीक्षक कर्मचारी वाढवण्यासाठी सहायक कमांडेंट ते अपर महासंचालक पर्यंत विविध पदांवरील ग्रुप ‘ए’ सामान्य ड्यूटी  केडर आणि गैर-सामान्य ड्यूटी केडरचा आढावा घेण्याचा निर्णय
2. अपर महासंचालकांच्या नेतृत्व आणि महानिरीक्षकांच्या सहकार्याने दोन नवीन कमांडची स्थापना 
मुख्य प्रभाव:
आईटीबीपी मध्ये या ग्रुप ‘ए’ पदांच्या निर्मितीनंतर निरीक्षण क्षमतेत वाढ होईल.
हा प्रस्ताव विविध स्तरांवरील ग्रुप ‘ए’ कार्यकारी सामान्य ड्यूटी केडरमधील 60 पदे आणि ग्रुप ‘ए ‘ गैर सामान्य केडरच्या दोन पदांच्या निर्मितीसाठी आहे.
हा प्रस्ताव अपर महासंचालकांच्या नेतृत्व आणि महानिरीक्षकांच्या सहकार्यात दोन नवीन कमांडची स्थापना  करण्यासाठी देखील आहे.
कार्यान्वयन:
औपचारिक अधिसूचना/मान्यता प्राप्त झाल्यांनंतर ही नवीन पदे भर्ती नियमांच्या तरतुदीनुसार भरली जातील.
प्रमुख वैशिष्ट्ये
ग्रुप ‘ए’ पदांची संख्या पुढीलप्रमाणे सध्याच्या 1147 वरून 1207 पर्यंत वाढवणे -
1. अपर महासंचालकांच्या 2 पदांची वाढ
2. महानिरीक्षकच्या 10 पदांची वाढ
3. उप महानिरीक्षक 10 पदांची वाढ
4. कमांडंटच्या 13 पदांची वाढ
5. 21 सी च्या 16 पदांची वाढ
6. उप कमांडेंटच्या 9 पदांची वाढ
ख) गैर-सामान्य ड्यूटी केडर
ग) महासंचालकच्या 2 पदांची वाढ
B.Gokhale/S.Kane/P.Kor
(Visitor Counter : 80